প্রাপক সত্যপ্রসাদ গঙ্গোপাধ্যায় (১৮৫৯-১৯৩৩) দেবেন্দ্রনাথ ঠাকুরের বড় মেয়ে সৌদামিনীর ছেলে। কবির দ্বিতীয়বার ইংল্যান্ড যাত্রাকালে সত্যপ্রসাদ সহযাত্রী ছিলেন (তবে, উভয়ে মাদ্রাজ থেকে ফিরে আসেন)। জোড়াসাঁকোর জমিদারির সদর সেরেস্তায় কাজকর্ম দেখাশোনার দায়িত্ব পালন করেন (১৮৯৭-১৯০৯)। উভয়ের অন্তরঙ্গ সম্পর্ক ছিল। তিনি বরোদায় মারা যান। পত্রে সংযুক্ত কবিতাটি সত্যপ্রসাদের নাতনি শান্তার জন্যে পাঠিয়েছিলেন (প্রহাসিনী কাব্যে সংকলিত)। জীবনস্মৃতিতে রবীন্দ্রনাথ তাঁর বয়োজ্যেষ্ঠ ভাগ্নের কথা বিস্তারিত লিখেছেন; গগনেন্দ্রনাথ-অঙ্কিত সত্যপ্রসাদের প্রতিকৃতিটি জীবনস্মৃতিতে মুদ্রিত।